ai4bharat/Pralekha huggingface dataset:
صحت اور خاندانی بہبود کی وزارت
بھارت میں کووڈ – 19 سے بچاؤ کے لئے ٹیکہ کاری مہم کے تحت 138.35 کروڑ سے زیادہ ٹیکے لگائے جاچکے ہیں
گزشتہ 24 گھنٹے میں 64 لاکھ سے زیادہ ٹیکے لگائے گئے
شفایابی کی شرح سر درست 98.40 فیصد ہے، جو مارچ 2020 کے بعد سے اب تک کی سب سے زیادہ شرح ہے
گزشتہ 24 گھنٹے میں 5326 نئے کیسوں کی اطلاع ملی ہے
بھارت میں زیر علاج مریضوں کی تعداد فی الحال 79097 ہے، جو گزشتہ 574 دن میں سب سے کم تعداد ہے
طبی جانچ کے بعد اس بیماری سے متاثر پائے جانے والے مریضوں کی شرح 0.59 ہے، جو گزشتہ 37 دن سے ایک فیصد سے بھی کم درج ہورہی ہے
آج صبح سات بجے تک موصول عبوری رپورٹ کے مطابق گزشتہ 24 گھنٹے میں 6456911 ٹیکے لگانے کے ساتھ ہی بھارت میں کووڈ - 19 سے بچاؤ کے لئے ٹیکہ کاری مہم کے تحت اب تک 138.35 کروڑ  سے زیادہ ٹیکے لگائے جا چکے ہیں۔
آج صبح سات بجے تک موصولہ عبوری رپورٹ کے مطابق ٹیکے لگوانے والوں کی مجموعی اعداد وشمار کی الگ الگ تفصیلات درج ذیل ہیں۔
|
|
حفظان صحت سے متعلق کارکنان
|
|
پہلا ٹیکہ
|
|
1,03,86,424
|
|
دوسرا ٹیکہ
|
|
96,51,589
|
|
پیش پیش رہنے والے صحت کارکنان
|
|
پہلا ٹیکہ
|
|
1,83,84,161
|
|
دوسرا ٹیکہ
|
|
1,67,81,405
|
|
18 سال سے 44 سال کی عمر کے افراد
|
|
پہلا ٹیکہ
|
|
48,80,25,346
|
|
دوسرا ٹیکہ
|
|
29,74,18,621
|
|
45 سے 59 سال تک کی عمر کے افراد
|
|
پہلا ٹیکہ
|
|
19,18,58,896
|
|
دوسرا ٹیکہ
|
|
14,10,65,936
|
|
60 سال سے زیادہ عمر کے افراد
|
|
پہلا ٹیکہ
|
|
11,98,64,939
|
|
دوسرا ٹیکہ
|
|
9,00,40,864
|
|
میزان
|
|
1,38,34,78,181
گزشتہ 24 گھنٹے میں 8043 مریضوں کے شفایاب ہونے کے ساتھ ہی اس عالمی وبا کے پھوٹ پڑنے کے بعد سے صحت یاب ہونے والے مریضوں کی مجموعی تعداد بڑھ کر 34195060 تک پہنچ گئی ہے ۔ اس کے نتیجے میں بھارت میں صحت یابی کی شرح سردست 98.40 ہوگئی ہے، جو مارچ 2020 کے بعد سے سب سے اونچی شرح ہے۔
مرکز اور ریاستوں اور مرکز کے زیر انتظام علاقوں کی انتظامیہ کے ذریعہ لگا تار اور مل جل کر کی جانے والی کوششوں کے سبب ایک دن میں سامنے ٓ آنے والے نئے کیسوں کی تعدادگزشتہ 54 دن سے مسلسل 15000 سے بھی کم درج ہو رہی ہے۔ گزشتہ 24 گھنٹے میں 5326 نئے کیسوں کی اطلاع ملی ہے۔ یہ تعداد گزشتہ 581 دن میں سب سے کم ہے۔
بھارت میں زیر علاج مریضوں کی تعداد سر دست 79097 ہے، جو گزشتہ 574 دن میں سب سے کم تعداد ہے۔ زیر علاج مریضوں کی تعداد ، ملک میں طبی جانچ کے بعد اس وائرس سے متاثر پائے جانے والے کُل معاملوں کے محض 0.23 فیصد پر مشتمل ہے اور یہ تعداد مارچ 2020 کے بعد سے سب سے کم ہے۔
پورے ملک میں طبی جانچ کی صلاحیتوں میں مسلسل اضافہ کیا جا رہا ہے۔ گزشتہ 24 گھنٹے کے دوران 1014079 ٹیسٹ کئے گئے۔ بھارت میں اب تک مجموعی طور پر 66.61 کروڑ سے زیادہ  ٹیسٹ کئے جا چکے ہیں۔
ملک بھر میں طبی جانچ کی صلاحیت میں اضافے کئے جانے کے سبب طبی جانچ کے بعد اس بیماری سے متاثر پائے جانے والے افراد کی ہفتہ وار شرح 0.59 فیصد رہ گئی ہے، جو گزشتہ 37 دن سے مسلسل ایک فیصد سے کم درج ہور ہی ہے، جب کہ طبی جانچ کے بعد وائرس سے متاثر پائے جانے والے افراد کی یومیہ شرح 0.53 فیصد درج ہور ہی ہے۔ طبی جانچ کے بعد متاثر پائے جانے والے افراد کی یومیہ شرح گزشتہ 78 دن سے 2 فیصد سے کم درج ہورہی ہے اور یہ مسلسل 113 دن سے 3 فیصد سے بھی کم درج ہو رہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-14589
(Visitor Counter : 119
سائنس اور ٹیکنالوجی کی وزارت
سی ایس آئی آر- این آئی ایس سی پی آر نے یوگا 2021 کا بین الاقوامی دن منایا
یوگا ماہرین نے صحت مند جسم اور روح کے لئے یوگا کرنے پر زور دیا
نئی دہلی،22/جو ن - 1202 ۔مواصلات اور پالیسی تحقیق کے سائنس کے قومی ادارے سی ایس آئی آر اور این آئی ایس سی پی آر نئی دہلی نے21 جون 2021 کو یوگا کا بین الاقوامی دن منایا۔جس میں ملک بھر کے سائنسدانوں ، اسٹاف، متعلقہ افراد، طلبا ، سائنس کے شائقین اوررابطہ کاروں نے پرجوش طریقے سے شرکت کی۔ یہ پروگرام فیس بک لائیو کے ذریعہ ورچوئل طریقے سے منعقد کیا گیا تھا۔
سی ایس آئی آر – این آئی ایس سی پی آر کی ڈائریکٹر ، پروفیسر رنجنا اگروال نے افتتاحی خطبہ دیا ۔ انہوں نے کہا کہ یوگا کئی طریقوں سے بنی نوع انسان کے لئے بے حد ضروری ہے۔ بھارت کا جانکاری کا نظام ہمارے جسم ، ہمارے دماغ اور ہماری روح سے منسلک ہے۔آیوروید یوگا ، نیچرو پیتھی اور تغذیہ وغیرہ علم سے مالا مال ہمارے بھارتی نظام کے تحت آتے ہیں۔مہلک کووڈ وبا کے دوران سبھی نے کووڈ-19 بیماری کے ساتھ ساتھ تناؤ، نفسیاتی بحران اور ذہنی دباؤ کاسامنا کیا ہے۔ اس طرح کے آزمائشی دور میں دنیا نے یوگا اور آیوروید کو وبا کے خلاف لڑائی میں ایک موثر وسیلہ خیال کیا ہے۔یہاں تک کے اقوام متحدہ نے بھی ذہنی صحت کے لئے یوگا کی اہمیت کو اجاگر کیا ہے۔انہوں نے کہا کہ یوگا کے ذریعہ ایک صحت مند سماج تشکیل دیا جاسکتا ہے۔
آیوش کی وزارت میں سی سی آر وائی این، ایس ایف سی ممبر، ناڈا یوگا ماہر ڈاکٹر نودیپ جوشی نے بھی اس پروگرام میں شرکت کی اور انہوں نے اپنی تقریر کے دوران اپنے بیش قیمت خیالات کااظہار کیا ۔ ڈاکٹر نودیپ نے کہا کہ یوگا ذہن اور روح کے ساتھ سبھی کو تندرستی اور توانائی بخشتا ہے۔یوگا ہم سے ہماری پہچان کراتا ہے۔انہوں نے ذہن پر قابو پانے کے لئے دھیان اور یوگا کی اہمیت پر زور دیا۔انہوں نے یوگا کو سائنس سے منسلک کیا اورتھرتھراہٹ ،آواز، توانائی اورمیکانکس کی مطلوبہ مقدار کی اہمیت کے بارے میں بتایا۔آ، یو، اور ایم آوازیں ذہن میں تھرتھراتی ہیں اور یہ ہمارے اعصابی نظام اور ہمارے پورے جسم کو پاک کرتی ہیں۔ڈاکٹر نو دیپ نے ناڈا یوگا کے طریقے کو تفصیل سے بیان کیا اور ہماری زندگیوں میں اس کی اہمیت کو اجاگر کیا۔یوگا کے مخصوص طریقے سے قدرت کی آوازوں کے ساتھ رابطہ ہوتا ہے۔آخر میں انہوں نے اپنے اس بیان کے ساتھ اپنی تقریر کو ختم کیا کہ یوگا ہمیں حسن اخلاق کے سفر پر لے جاتا ہے۔
اس پروگرام میں یوگ آچاریہ منجری نے ہماری جسم کی طاقت پر زور دیا۔ انہوں نے کہا کہ ہمارے جسم میں اندرونی طاقت ہوتی ہے جو ہمارے ذہن میں مثبت خیالات لاتی ہے۔یوگا کی زبان میں انسانی جسم اگنی، وائیو، آکاش، پرتھوی اور جل پانچ بنیادی عنصر سے بنا ہے اور جب ان عنصر کی ہمارے جسم میں ترتیب بگڑتی ہے تب بیماریاں پیدا ہوتی ہے۔ محترمہ منجری نے میڈی ٹیشن اجلاس میں بھی شرکت کی۔ جس میں بہت سے شرکاء نے سرگرم طور سے حصہ لیا۔
سی ایس آئی آر- این آئی ایس سی پی آر کے سائنسداں ڈاکٹر منیش موہن گور نے بھی اس پروگرام اور سوال و جواب کے اجلاس میں شرکت کی۔
سی ایس آئی آر- این آئی ایس سی پی آر کے سائنسداں ڈاکٹر پرمانند نے یوگا کے اس بین الاقوامی پروگرام میں شرکت کی اور شکریہ کی تحریک پیش کی ۔
دیہی ترقیات کی وزارت
کابینہ نے ’پردھان منتری آواس یوجنا – گرامین ‘ کو مارچ 2021 کے بعد بھی مارچ 2024 تک جاری رکھنے کو منظوری دی
اس سے دیہی علاقوں میں ’سب کے لیے مکان‘ کو یقینی بنایا جا سکے گا
اس اسکیم کے تحت کل 2.95 کروڑ مکانوں کے ہدف کے تحت بقیہ 155.75 لاکھ مکانوں کی تعمیر کے لیے مالی مدد فراہم کی جائے گی
اس پر 217257 کروڑ روپے کا مالی بوجھ آئے گا، جس میں مرکز کا حصہ 125106 کروڑ روپے ہے
وزیر اعظم جناب نریندر مودی کی صدارت میں مرکزی کابینہ نے آج ’پردھان منتری آواس یوجنا – گرامین ‘ کو مارچ 2021 کے بعد بھی جاری رکھنے سے متعلق دیہی ترقیاتی محکمہ کی تجویز کو منظوری دے دی ہے، جس کے تحت کل 2.95 کروڑ مکانوں کے ہدف کے تحت بقیہ 155.75 لاکھ مکانوں کی تعمیر کے لیے مالی مدد فراہم کی جائے گی۔
کابینہ کے ذریعے دی گئی منظوری کی تفصیل درج ذیل ہے:
- 2.95 کروڑ مکانوں کے کل ہدف کے تحت بقیہ مکانوں کی تعمیر کا کام مکمل کرنے کے لیے موجودہ پیمانوں کے مطابق، مارچ 2021 کے بعد بھی مارچ 2024 تک ’پی ایم اے وائی-جی‘ کو جاری رکھنا۔
- پی ایم اے وائی-جی کے تحت دیہی علاقوں میں 2.95 کروڑ مکانوں کے مجموعی ہدف کو حاصل کرنے کے لیے بقیہ 155.75 لاکھ مکانوں کی تعمیر کے لیے کل مالی بوجھ 217257 کروڑ روپے  ہے۔ نابارڈ کو سود ادا کرنے کے لیے 18676 کروڑ روپے کی اضافی ضرورت۔
- ’ای بی آر‘ کو مرحلہ وار طریقے سے ختم کرنے اور پوری اسکیم کی فنڈنگ کا انتظام مجموعی بجٹ کی مدد  کے ذریعے کرنے کے بارے میں فیصلہ وزارت خزانہ ے ساتھ صلاح و مشورہ سے لیا جائے گا۔
- آسام اور تریپورہ کو چھوڑ کر ہر ایک چھوٹی ریاست اور ہماچل پردیش، ہریانہ، گوا، پنجاب، اتراکھنڈ، شمال مشرقی ریاستوں اور جموں و کشمیر کو چھوڑ کر سبھی مرکز کے زیر انتظام علاقوں کو ایڈمنسٹریٹو فنڈ کے مرکزی حصہ  میں سے سالانہ اضافی 45 لاکھ روپے کا ایڈمنسٹریٹو فنڈ جاری کرنا، جو مذکورہ ریاستوں/ مرکز کے زیر انتظام علاقوں کو جاری کیے گئے 1.70 فیصد کے ایڈمنسٹریٹو فنڈ کے علاوہ ہوگا۔
- پروگرام مینجمنٹ یونٹ  اور نیشنل ٹیکنیکل سپورٹ ایجنسی  کو مالی سال 24-2023 تک جاری رکھنا۔
فوائد:
اس اسکیم کو مارچ 2024 تک جاری رکھنے سے یہ یقینی ہوگا کہ ’پی ایم اے وائی-جی‘ کے تحت 2.95 کروڑ مکانوں کے مجموعی ہدف کے تحت بقیہ 155.75 لاکھ کنبوں کو بنیادی سہولیات سے لیس ’پختہ مکانوں‘ کی تعمیر کے لیے مالی مدد فراہم کی جائے گی، تاکہ دیہی علاقوں میں ’سب کے لیے رہائش‘ کے مقصد کو حاصل کیا جا سکے۔
29 نومبر، 2021 تک پی ایم اے وائی-جی کے تحت کل 2.95 کروڑ مکانوں کے ہدف میں سے 1.65 کروڑ مکانوں کی تعمیر مکمل کی جا چکی ہے۔ یہ امکان ہے کہ 2.02 کروڑ مکان، جو کہ ایس ای سی سی 2021 ڈیٹا بیس پر مبنی مستقل انتظار کی فہرست کے تقریباً برابر ہے، 15 اگست 2022 کی متعینہ مدت تک پورے ہو جائیں گے۔ اس لیے 2.95 کروڑ مکانوں کے مجموعی ہدف کو حاصل کرنے کے لیے اسکیم کو مارچ 2024 تک جاری رکھنے کی ضرورت ہے۔
وزارت دفاع
ایر مارشل وی آر چودھری اے وی ایس ایم ، وی ایم
ایئر آفیسر کمانڈنگ انچیف کا مغربی ایئر کمانڈ کا دورہ
نئی دہلی، 18 /نومبر 2020 ۔ ایر مارشل وی آر چودھری اے وی ایس ایم ، وی ایم ایئر آفیسر کمانڈنگ انچیف، مغربی ایئر کمانڈ نے 18 نومبر جموں میں سرحدی ایئر بیس کا دورہ کیا۔
جموں میں آمد کے موقع پر اے او آفیسر کمانڈنگ انچیف کا خیر مقدم ایئر آفیسر کمانڈنگ، ایئر فورس اسٹیشن جموں، ایئر کموڈور ، اجے سنگھ پٹھانیہ وی ایس ایم نے کیا۔انہوں نے اے او سی کو بیس کی کارروائی جاتی تیاری کے بارے میں تفصیلات کے علاوہ اپنی کمانڈ کے تحت مقررہ کردہ آپریشن کے کام کرنے کی اہلیت کے بارے میں بھی تفصیلات فراہم کی۔ اے او آفیسر کمانڈنگ انچیف نے اسٹیشن کے فضائی لڑاکو کے ساتھ بات چیت کے ساتھ ساتھ انہوں نے اپنے دورے کے دوران بیس کے لاجر یونٹ کا بھی دورہ کیا۔ انہوں نے ان تمام مرکوز کوششوں کی ستائش کی جو اس فضائیہ کے اسٹیشن میں اپنے تمام رولز میں کارکردگی کو بحال رکھنے میں کی ہے۔ انہوں نے ان سے خود اعتمادی اور وقار کے ساتھ اپنا فرض نبھاتے رہنے پر زور دیا۔
وزیراعظم کا دفتر
وزیراعظم نے جےجیہ للتا کو ان کے یوم پیدائش پر یاد کیا
وزیراعظم جناب نریندر مودی نے آج جے جیہ للتا کو ان کے یوم پیدائش پر یاد کیا۔
وزیراعظم نے اپنے ٹویٹ میں لکھا کہ ،‘‘ جیہ للتا جی کو ان کے یوم پیدائش پر یاد کررہا ہوں ۔ انہیں ان کی عوام حامی پالیسیوں اور غریبوں کو بااختیار بنانے کی کوششوں کے لئے کافی یاد کیا جاتا ہے ۔ انہوں نے ہماری ناری شکتی کو بااختیار بنانے کے لئے بھی قابل قدر کوششیں کیں۔ میں ان کے ساتھ اپنی متعدد بات چیت کو ہمیشہ یاد کرتا رہوں گا۔’’
وزارتِ تعلیم
مرکزی وزیر تعلیم جناب دھرمیندر پردھان نے، تعلیم اور نوجوانوں کے محکمے کےآسٹریلوی وزیر ساتھ تبادلہ خیال کیا
جناب دھرمیندر پردھان نے ہندوستانی طلباء کی آسٹریلیا واپسی کا معاملہ اٹھایا
نئی دہلی،5 اکتوبر2021: مرکزی وزیر تعلیم اور مہارت کی ترقی جناب دھرمیندر پردھان نے آج آسٹریلیا کے تعلیم اور نوجوانوں کے محکمے کےآسٹریلوی وزیر جناب ایلن ٹڈگے کے ساتھ ورچول طور پرملاقات کی۔ وزیر پردھان اور ان کے آسٹریلوی ہم منصب نے دو طرفہ طلبہ کی نقل و حرکت ، اساتذہ کے تبادلے ، اطلاق شدہ تحقیق اور باہمی ترجیح کے دیگر شعبوں پر زور دیتے ہوئے اعلی تعلیم میں آسٹریلیا اور ہندوستان کی بڑھتی ہوئی شراکت کو مستحکم کرنے پر اتفاق کیا۔
شری دھرمیندر پردھان نے آسٹریلیا میں زیر تعلیم ہندوستانی طلباء کی واپسی کا معاملہ اٹھایا۔ آسٹریلوی وزیر نے انہیں آسٹریلوی حکومت کی جانب سے ہندوستانی طلباء کی آسٹریلیا واپسی کو آسان بنانے کے لیے اٹھائے جانے والے اقدامات سے آگاہ کیا۔ وزیر نے اپنے آسٹریلوی ہم منصب کے ساتھ آسٹریلیا جانے والے طلباء کی ہر مرحلے پر مدد کرنے کے دونوں ممالک کے عزم پر زور دیا۔
جناب پردھان نے اس بات کی تصدیق کی کہ قومی تعلیمی پالیسی ، 2020 ہمارے نوجوانوں کی خواہشات اور مستقبل کی ضروریات کو پورا کرنے اور ہندوستان کو عالمی علمی مرکز بنانے میں معاون ثابت ہوگی۔ انہوں نے مزید کہا کہ ہندوستان اور آسٹریلیا کے مابین مزید تعاون کے لیے تعلیم اور مہارت کے شعبے میں نمایاں صلاحیت موجود ہے۔
مالیاتی کمیشن
پندرہویں ویں مالیاتی کمیشن نے اپنی ایڈوائزری کونسل کے ساتھ میٹنگ کی
نئی دہلی،24,- اپریل 2020/ پندرہویں مالیاتی کمیشن  نے 23-24 اپریل 2020 کو اپنی ایڈوائزری کونسل کے ساتھ آن لائن میٹنگیں کیں جس میں اب اس کمیشن کو درپیش مختلف امور پر تبادلہ خیال کیا گیا۔ جناب این کے سنگھ کی سربراہی میں منعقدہ میٹنگ میں چیئرمین ایکس وی ایف سی ، کمیشن کے تمام ممبران اور اعلی عہدیداران شریک ہوئے۔ ایڈوائزری کونسل سے ڈاکٹر ساجد زیڈ چنوئے ، ڈاکٹر پراچی مشرا، جناب نیل کنت مشرا اور ڈاکٹر اومکار گوسوامی 23 اپریل ، 2020 کو میٹنگ میں شامل ہوئے اور ڈاکٹر اروند ورمانی ، ڈاکٹر اندرا راجارامن ، ڈاکٹر ڈی کے سریواستو ، ڈاکٹر ایم گووندا راؤ ، ڈاکٹر سدپتو منڈلے اور ڈاکٹر کرشن مورتی سبرامنیم 24 اپریل 2020 کو میٹنگ میں شامل ہوئے۔ سال 2020-21 کے لئے ایکس وی ایف سی کی رپورٹ پیش کرنے کے بعد مشاورتی کونسل کا یہ دوسرا مرحلہ تھا۔
ایڈوائزری کونسل کے ممبروں کا یہ ماننا ہے کہ ہندوستانی معیشت پر کووڈ وبائی بیماری اور ملک گیر لاک ڈاؤن کا اثر گھریلو سرگرمیوں یا کاموں میں سست روی، مالیاتی اداروں اور کاروباری صنعتوں کے نقدی بہاو پر اس کے اثراور عالمی مندی کے سبب ہندوستانی مصنوعات کی عالمی مانگ گھٹنے کے طور پر ہو سکتا ہے۔ وہ سبھی اس بات پر متفق تھے کہ مارچ 2020 سے پہلے کئے جانے والے حقیقی جی ڈی پی شرح نمو کے تخمینوں پر نئے سرے سے غور کرنے اور اس میں کافی کمی کرنے کی ضرورت ہے۔ معیشت کا لاک ڈاؤن کھلنے کے بعد معاشی ترقی کے دھیرے دھیرے ہی پٹری پر آنے کا امکان ہے جو ورک فورس کے جلد ہی کام پر واپس آنے کی صلاحیت، متوسط مصنوعات اور نقدی بہاو کی کی سپلائی کی بحالی ہونے اور بیشک تیار مصنوعات کی مانگ پر منحصر کرے گا۔ لہذا کوویڈ کے معاشی اثرات کا پورا منظر کچھ وقت کے بعد ہی واضح ہو پائے گا۔
مشاورتی کونسل کا یہ بھی ماننا ہے کہ ان پیش رفتوں کاعوامی مالیات پر اثر کس حد تک پڑے گا یہ غیر یقینی ہے ، لیکن یہ واقعی اہم ہوگا۔ صحت سے متعلق ضرورتوں ، غریبوں اور دیگر معاشی ایجنٹوں کی مدد کے سبب حکومت پر خاطر خواہ اخراجات کا بوجھ پڑے گا۔ کونسل کے ممبروں کا یہ بھی ماننا ہے کہ ٹیکس اور دیگر محصولات میں معاشی سرگرمیوں میں سستی کی وجہ سے بڑی کمی ہو گی۔ لہذا ، اس بحران سے نمٹنے کا طریقہ کافی باریکی کے ساتھ کیا جانا چاہئے۔ نہ صرف مالی پیکج کے حجم کو دیکھنا اہم ہے بلکہ اس کے ڈیزائن کو بھی دھیان میں رکھنا ہو گا۔ کونسل نے معیشت کو عوامی اخراجات کے طور پر مدد کے سلسلے میں مختلف تجاویز سے مالیاتی کمیشن کو آگاہ کیا۔ ان کا ماننا ہے کہ دیگر باتوں کے علاوہ درج ذیل باتوں پر غور وفکر کرنا زیادہ اہم ہو گا۔
کوویڈ کے آغاز سے پہلے ہی چھوٹے پیمانے کی کاروباری صنعتیں نقدی کی کمی سے جوجھ رہی تھیں۔ چونکہ ان کی سرگرمی کی سطح اور کیش فلو متاثر ہوتا ہے ، لہذا یہ ضروری ہے کہ اس مسئلے پر قابو پانے میں ان کی مدد کے لئے ایک معاون طریقہ کار وضع کیا جائے۔
غیر بینکاری مالیاتی کمپنیاں بھی اس سست روی سے متاثر ہیں۔ مالیاتی شعبے میں دیوالیہ پن اور این پی اے کو گہرا کرنے سے بچنے کے لئے اقدامات مناسب طریقے سے کئے جانے چاہئیں۔ جزوی قرض کی ضمانت جیسے اقدامات سے مدد مل سکتی ہے۔ اس بات کو یقینی بنانے میں ریزرو بینک آف انڈیا کا کلیدی کردار ہوگا۔
کونسل کا یہ بھی ماننا ہے کہ مختلف ریاستوں کو وبا کے اثر سے نجات حاصل کرنے میں الگ الگ وقت لگے گا۔ اس لئے مختلف ریاستوں میں معاشی سرگرمیوں کی بحالی الگ الگ رفتار سے ہو گی۔
پندرہویں مالیاتی کمیشن اپنی ایڈوائزری کونسل کے ساتھ مل کر عالمی سطح کے ساتھ ساتھ گھریلو سطح پر بھی ابھرتی ہوئی صورتحال پر گہری نظر رکھے ہوئے ہے۔
م ن۔ ن ا۔ ن ر
Uno-2023
(Visitor Counter : 154
پنچایتی راج کی وزارت
ہر پنچایت کے لئے منصوبہ بندی بورڈ
نئی دلّی ،21 دسمبر/ آئین کی دفعہ 243 جی کے تحت ایک ریاست کی قانون سازیہ ، قانون کے ذریعے پنچایتوں کو خود حکمرانی کا موثر آلہ بننے اور مناسب سطح پر پنچایتوں کو اختیارات اور ذمہ داریاں تفویض کرنے کی اجازت دیتی ہے ، جس میں اقتصادی ترقی ، سماجی انصاف اور اقتصادی ترقی کے لئے اسکیموں اور سماجی انصاف سے متعلق اسکیموں کے نفاذ کے لئے 11 ویں شیڈول میں دیئے گئے معاملات سمیت ، ان کے نفاذ کی ذمہ داری دینے کی گنجائش ہے ۔
مذکورہ آئینی اختیار کے طور پر گرام پنچایتوں کو گرام پنچایت ترقیاتی منصوبہ  تیار کرنے اور متعلقہ جی پی ڈی پی کے رہنما خطوط کے مطابق ، جس میں گرام پنچایت پلاننگ سہولیاتی ٹیم  کی تشکیل بھی شامل ہے ، جس میں با معنیٰ / انسانی ہمدردی کی بنیاد پر / رضا کارانہ انسانی وسائل اور سماجی / لائن ڈپارٹمنٹ کے جی پی سطح کے عہدیداروں کی نمائندگی ہو ، جی پی ڈی پی تیار کرنے کا تمام کام سونپا جا سکے اور اس کے موثر نفاذ اور نگرانی میں مدد کی جا سکے اور اس سے گرام پنچایتوں کو فیض حاصل ہو ۔ وزارت مسلسل ، اِس عمل کی نگرانی کرتی ہے اور وقتاً فوقتاً ضرورت کے مطابق ریاستوں / یو ٹی کو ایڈوائزری جاری کرتی ہے ۔ کم و بیش جی پی ڈی پی کی تشکیل کا عمل اطمینان بخش پایا گیا ہے ۔
مذکورہ معلومات پنچایت راج کے مرکزی وزیر مملکت جناب کپل موریشور پاٹل نے آج لوک سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 14611
(Visitor Counter : 105
وزارت خزانہ
کسٹمز بروکر لائسنسنگ امتحان، 2023
کسٹمز بروکر لائسنسنگ امتحان، 2023 کے آن لائن تحریری امتحان کے سلسلے میں براہ کرم قومی اخباروں میں 30.08.2022 کو جاری کیے گئے اشتہارات دیکھیں۔ مذکورہ امتحان 18.03.2023 کو منعقد کیا جائے گا۔
تحریری اور زبانی امتحان کا پیٹرن اس طرح ہوگا:
تحریری امتحان کمپیوٹر پر مبنی امتحان ہوگا، جس میں کثیر متبادل والے سوال ہوں گے۔ سوال دو زبانوں میں ہوں گے، یعنی اور انگریزی اور ہندی۔ امیدواروں کے پاس انگریزی یا ہندی میں جواب دینے کا متبادل ہوگا۔ دیگر تفصیلات درج ذیل ہیں:
سوالات کی تعداد : 150
مدت : ڈھائی گھنٹے 
نمبر کی اسکیم : ہر ایک صحیح جواب کے لیے 3+
ہر ایک غلط جواب کے لیے 1-
زیادہ سے زیادہ نمبر : 450
کوالیفائنگ نمبر : 270 
تحریری امتحان میں کوالیفائی کرنے والوں کو کسٹمز بروکرز لائسنسنگ ریگولیشنز، 2018 کے ریگولیشن 6 کے مطابق زبانی امتحان میں شامل ہونا ہوگا۔ زبانی امتحان میں کوالیفائی کرنے کے لیے امیدواروں کو 60 فیصد نمبر حاصل کرنے ہوں گے۔
کسی بھی دیگر معلومات کے لیے، براہ کرم ویب سائٹ  دیکھیں یا قریبی کسٹمز کمشنری/ نیشنل اکیڈمی آف کسٹمز، ان ڈائریکٹ ٹیکسز اینڈ نارکوٹکس ، فریدآباد سے ان کے ای میل آئی ڈی nacin.cblr@icegate.gov.in پر رابطہ کریں۔
وزارت دفاع
وزیر دفاع جناب راج ناتھ سنگھ آئندہ روز نئی دہلی میں ’انٹرواسپیکشن: آرمڈ فورسیز ٹربیونل‘کے موضوع پر قومی سمینار کا آغاز کریں گے
وزیر دفاع راج ناتھ سنگھ 20 اگست 2022 کو، نئی دہلی میں مسلح افواج ٹربیونل  بار ایسو سی ایشن کے ذریعہ’انٹرواسپیکشن: آرمڈ فورسیز ٹربیونل‘ کے موضوع منعقد کیے جا رہے ایک قومی سمینار کا آغاز کریں گے۔ یہ سمینار مسلح افوج ٹربیونل کے کام کاج کی جانچ کے لیے منعقد کیا جا رہا ہے۔ مسلح افواج ٹربیونل کا قیام سابق فوجیوں، ان کے کنبے اور جنگی بیواؤں کو فوری اور کم خرچ پر انصاف دلانے کی یقین دہانی کے ساتھ ساتھ مسلح افواج کے اہلکاروں کو خدمات فراہم کرانے کے مقصد سے عمل میں آیا۔ اس سمینار کا مقصد ٹربیونل کے کام کاج کا تجزیہ کرنا، کسی بھی طرح کی کوتاہیوں کے سدباب کے لیے تجاویز پیش کرنا اور فوری طور پر انصاف دلانے کے لیے مدعی کو درپیش پریشانیوں اور مصیبتوں کو دور کرنا ہے۔
اس تقریب میں وزیر دفاع مہمان خصوصی کے طور پر ، جبکہ قانون و انصاف کے وزیر جناب کرن رجیجو مہمان ذی وقار کے طور پر شرکت کریں گے۔ توقع کی جاتی ہے کہ وزارت دفاع، قانون و انصاف کی وزارت اور مقننہ کے سینئر کارکنان اور افسران بھی اس سمینار میں شرکت کریں گے۔ اس سمینار کا انعقاد مسلح افواج ٹربیونل کے یوم تاسیس کے جشن کے ایک جزو کے طور پر کیا جا رہا ہے۔
وزارات ثقافت
جی 20 کلچر ورکنگ گروپ کی چوتھی میٹنگ کل وارانسی میں شروع ہوگی
گلوبل تھیمیٹک ویبنار رپورٹ ’جی 20 کلچر:جامع ترقی کے لیے عالمی بیانیہ کی تشکیل‘ وزرائے ثقافت کی میٹنگ کے ایک حصے کے طور پر لانچ کی جائے گی
وارانسی میں’’سُر وسودھا‘‘ کے عنوان سے ایک خصوصی جی 20گلوبل آرکسٹرا پرفارمنس کا اہتمام کیا جائے گا
چوتھی جی20 ثقافتی ورکنگ گروپ میٹنگ کل وارانسی میں شروع ہوگی،جو 26 اگست 2023 کو ثقافتی وزراء کی میٹنگپر اختتام پذیر ہوگی۔ جی20 کے رکن ممالک، مدعو ممالک اور مختلف بین الاقوامی تنظیموں کے مندوبین اس اجلاس میں شرکت کریں گے۔
کھجوراہو، بھونیشور اور ہمپی میں ہونے والی پچھلی تین سی ڈبلیو جی میٹنگوں کے ساتھ ساتھ چار عالمی موضوعاتی ویبناروں کی کامیابی کو بنیاد بناتے ہوئے وارانسی میں25-23 اگست 2023 کو ہونے والی چوتھی سی ڈبلیو جی میٹنگ کا مقصد کلچر کو پالیسی سازی میں رکھتے ہوئے قابل عمل نتائج تک پہنچنا ہے۔
سی ڈبلیو جی کے ترجیحی شعبوں کے بارے میں ماہرین کی مدد سے چلنے والے عالمی موضوعاتی ویبناروں کی بصیرت اور سفارشات کو ’’جی20 ثقافت:جامع ترقی کے لیے عالمی بیانیہ کی تشکیل‘‘کے عنوان سے ایک جامع رپورٹ میں جمع کیا گیا ہے۔ یہ بصیرت افروز رپورٹ، ہندوستان کی جی20 صدارت کے کلچر ورکنگ گروپ کی طرف سے ہے، جسے ثقافتی وزراء کی میٹنگ کے ایک حصے کے طور پر وارانسی میں لانچ کیا جائے گا۔
وارانسی میں ثقافتی وزراء کی میٹنگ کا مقصد ان چار ترجیحی شعبوں پر پیش رفت کو تیز کرنے کے لیے اجتماعی اقدامات کو متحرک کرنا ہوگا ،جو ہندوستانی صدارت کے ذریعہ بیان کیے گئے ہیں۔ یہ چار ترجیحی شعبے ہیں: ثقافتی املاک کا تحفظ اور بحالی، پائیدار مستقبل کے لیے زندہ ورثے کا استعمال، ثقافتی اور تخلیقی صنعت کا فروغ اور ثقافت کے تحفظ اور فروغ کے لیے معیشت اور ڈیجیٹل ٹیکنالوجیز کا فائدہ اٹھانا۔
سی ڈبلیو جی نے ہندوستان کی جی20صدارت میں’کلچر یونائٹس آل‘مہم کا آغاز کیا تھا تاکہ متنوع ثقافتوں اور برادریوں کے درمیان پرامن بقائے باہمی پر مبنی کثیرالجہتی پر ہندوستان کے اٹل یقین کو اجاگر کیا جاسکے۔ سی ڈبلیو جی 26 اگست 2023 کو اس مہم کی یاد میں ایک خصوصی ڈاک ٹکٹ جاری کر رہا ہے۔ ’کلچر یونائٹس آل‘ ڈاک ٹکٹ کو ایک مخصوص نشان کے طور پر تیار کیا گیا ہے، جس میں رابطے، مواصلات اور سفر کے خیالات کو یکجا کیا گیا ہے، جو ثقافتی تبادلے کی نمائندگی کرتا ہے اور ثقافتی تناظر کو قائم کرتا ہے۔
میٹنگ کے دوران مندوبین کو دریائے گنگا کے کنارے عالمی شہرت یافتہ گنگا آرتی کا تجربہ کرنے اورلائن کیپٹل سارناتھ کی خوبصورت تاریخ کو دریافت کرنے کا موقع ملے گا۔ جی20 گلوبل آرکسٹرا پرفارمنس بعنوان ’’سُر وسودھا‘‘ جو کہ جی20 کے رکن ممالک اور مدعو ممالک کے موسیقی کے علم اور ورثے کا جشن ہے، وارانسی میں پیش کیا جائے گا۔ مندوبین وارانسی میں اپنے قیام کے دوران ہندوستانی کلاسیکی موسیقی اور رقص کی شکلوں سمیت ثقافتی پرفارمنس کا بھی مشاہدہ کریں گے۔
جی 20 کے موقع پر 2020 میں سعودی عرب کی صدارت میں وزرائے ثقافت کی پہلی میٹنگ ہوئی تھی۔ 2021 میں ثقافت کو اطالوی صدارت کے دوران ایک ورکنگ گروپ کے طور پر باضابطہ شکل دی گئی، جس کے نتیجے میں جی20 ثقافتی وزراء کا افتتاحی اجلاس اور اس کے نتیجے میں’روم کلچر منسٹرز ڈیکلریشن‘ ہوا۔ انڈونیشیا کی صدارت میں2022 کے ’بالی اعلامیہ‘ نے پائیدار ترقی میں ثقافت کے کردار پر مزید زور دیا۔ وارانسی میں یہ چوتھا موقع ہوگا ، جب جی20 کے ارکان اور مدعو ممالک کے ثقافتی وزراء کی میٹنگ ہوگی۔
مکانات اور شہری غریبی کے خاتمے کی وزارت
شہری مقامی اداروں کی تعداد
حکومت ہند نے 2 اکتوبر 2014 کو سوچھ بھارت مشن-شہری  کا آغاز کیا تھاجس کا مقصد ملک کے تمام شہری علاقوں میں پیدا ہونے والے میونسپل سالڈ ویسٹکو سائنسی طریقے سے پروسیس کرنا ہے۔ اس پیشرفت کو آگے بڑھانے کے لیے،ایس بی ایم-یو 2.0 کو، یکم اکتوبر 2021 کو پانچ سال کی مدت کے لیے شروع کیا گیا ہے، جس کا مقصد 100فیصد ماخذ کی علیحدگی، کچرے کے تمام حصّوں کی پروسیسنگ، سائنسی لینڈ فل میں محفوظ طریقے سے ٹھکانے لگانا، گرین زونز میں تبدیل کر کے تمام لیگی ڈمپ سائٹس کا تدارکرنا، گھر گھر جمع کرنے اور سائنسی طریقہ کار کے ذریعے ’’کچرے سے پاک‘‘ کا درجہ حاصل کرنا ہے۔ تمام شہروں میں پیدا ہونے والے کل کچرے میں سے، یعنی 1.5 لاکھ ایم ٹی/ڈی، کل 1.14 لاکھ ایم ٹی/ڈی کچرے پر عملدرآمد کیا جاتا ہے۔ میونسپلٹیوں میں فضلہ پروسیسنگ کی تفصیلات تک رسائی حاصل کی جا سکتی ہے:
۔
لیگیسی ویسٹ ڈمپ سائٹ کا تدارک، ایس بی ایم-یو 2.0 کے لازمی اجزاء میں سے ایک ہے۔ یہ تصور کیا گیا ہے کہ ایس بی ایم-یو2.0 کے تحت2026-- 2021کے مشن کی مدت کے دوران, لکشیہ زیرو ڈمپ سائٹ کو حاصل کرتے ہوئے، تمام وراثتی فضلے کا تدارک کیا جائے گا اور زمین کو بازیافت کیا جائے گا۔
ایس بی ایم-یو 2.0 کا ٹھوس فضلہ کا انتظامیہ جزو فضلہ پراسیسنگ کی سہولیات جیسے کہ میٹریل ریکوری فیسیلٹیز ، ٹرانسفر اسٹیشنز، کمپوسٹنگ پلانٹس، بائیو میتھی نیشن پلانٹس، ریفیوز ڈرائیوڈ فیول آر ڈی ایف) پروسیسنگ کی سہولیات، پلاسٹک فضلہ کے قیام، پروسیسنگ کی سہولیات، ویسٹ سے لے کر بجلی کے پلانٹس، کنسٹرکشن اینڈ ڈیمولیشن  ویسٹ پلانٹس، سینیٹری لینڈ فل، میکانائزڈ سویپنگ کا سامان اور تمام یو ایل بیزمیں تمام لیگیسی ڈمپ سائٹس کی بائیو ریمیڈییشن/کیپنگ کی اجازت دیتا ہے۔
’سوچھتا اسٹارٹ اپ چیلنج‘ 27 جنوری 2022 کو صنعت اور اندرونی تجارت کی فروغ کے محکمے  کے تعاون سے شروع کیا گیا تھا، تاکہ ویسٹ مینجمنٹ کے شعبے میں ڈیولپمنٹ اسٹارٹ اپس اور کاروباری افراد کے لیے ایک سازگار ماحول کو فروغ دیا جا سکے۔
مورخہ 6 دسمبر 2021 کو شروع کیے گئے ’’سوچھ ٹیکنالوجی چیلنج‘‘ کے تحت، تمام شہری مقامی اداروں  نے اس چیلنج کو انجام دیا اور ریاستوں کو دو بہترین حل پیش کیے، جس کے بعد ریاستوں/مرکز کے زیر انتظام علاقوں کی طرف سے زیادہ سے زیادہ تین بہترین اندراجات کی شناخت کی گئی۔ یو ایل بیزایوارڈ کی رقم اور ریاست/شہر کی سطح پر مبارکباد کے علاوہ جیتنے والے حل کے آغاز کو، عمل میں لانے میں مدد فراہم کرتے ہیں۔
ایس بی ایم-یو 2.0 رہنما خطوط تحقیق اور ڈیزائن  میں سرمایہ کاری اور گورنمنٹ-ای-مارکیٹ  پورٹل میں سہولت کاری کے ذریعے، صفائی اور ٹھوس فضلہ کے انتظام میں مقامی طور پر اختراع شدہ، سرمایہ کاری ، مؤثر ٹیکنالوجی کے حل اور کاروباری ماڈلز کو اپنانے کی حوصلہ افزائی کرتے ہیں۔
یہ معلومات ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں فراہم کیں۔
وزیراعظم کا دفتر
وزیر اعظم طلباء، اساتذہ اور والدین کے ساتھ ‘‘پریکشا پہ چرچا 2020 ’’ پر بات چیت کریں گے
نئی دہلی، 19 جنوری؍ وزیر اعظم جناب نریندر مودی 20 جنوری 2020 کو طلباء، اساتذہ اور والدین کے ساتھ ‘‘پریکشا پہ چرچا2020 ’’ پر بات چیت کریں گے۔ اسکولی طلباء کے ساتھ وزیر اعظم کی بات چیت کے تیسرے ایڈیشن ‘‘امتحان پہ چرچا 2020 ’’ کا انعقاد 20 جنوری 2020 کو صبح 11 بجے نئی دہلی کے تال کٹورہ اسٹیڈیم میں ہوگا۔ وزیر اعظم جناب نریندر مودی سوالوں کے جواب دیں گے اور منتخب طلباء کے ساتھ بات چیت میں بتائیں گے کہ وہ امتحان کے تناؤ کو کیسے کم کرسکتے ہیں ۔
طلباء، اساتذہ اور والدین میں زبردست جوش دیکھا جا رہا ہے ، وہ صرف اس لیے نہیں کہ وہ ایک انوکھے پروگرام میں شرکت کر رہے ہیں بلکہ اس لیے بھی کہ انہیں وزیر اعظم سے قیمتی مشورے ملیں گے۔ وزیر اعظم ہمیشہ یہ یقینی بنانے کے خواہاں رہے ہیں کہ طلباء پرسکون ماحول میں امتحان دیں اور کسی قسم کے تناؤ میں نہ آئیں تاکہ طویل وقفے میں بہتر نتائج کو یقینی بنایا جا سکے ۔
اسکول اور کالج کے طلباء کے ساتھ وزیر اعظم کے اس پروگرام کا پہلا ایڈیشن ‘‘پریکشا پہ چرچا 1.0’’ کا انعقاد 16فروری 2018 کو تال کٹورہ اسٹیڈیم ، نئی دہلی میں ہوا تھا ۔ اسکول اور کالج کے طلباء کے ساتھ اس پروگرام کے دوسرے ایڈیشن ‘‘پریکشا پہ چرچا 2.0 ’’ کا انعقاد 29 جنوری 2019 کو نئی دہلی کے تال کٹورہ اسٹیڈیم میں ہوا تھا ۔
۔ ۔ ۔ ۔ ۔ ۔ ۔ ۔ ۔

U. No. 257
(Visitor Counter : 66